Държавен вестник, бр. 23, 2021 г., стр. 29

БРОЙ  23	
Д Ъ Р Ж А В Е Н  В Е С Т Н И К 	
СТР.  29  
равнища на безопасност на конкретната пътна 
инфраструктура.
(3) Общинските администрации извършват 
периодични инспекции на общинските пътища 
в експлоатация най-малко един път годишно 
за гарантиране на достатъчни равнища на 
безопасност на конкретната инфраструктура.
(4) Администрациите, управляващи пътя и 
тунелите, извършват съвместни периодични 
инспекции за пътна безопасност на участъ-
ците от пътната мрежа, граничещи с пътни 
тунели по смисъла на Директива 2004/54/
ЕО. Съвместните инспекции се извършват 
най-малко на всеки 6 години.
Чл. 36н. (1) Подаването на сигнали, свър-
зани с установен риск за безопасността по 
отношение на пътната инфраструктура, както 
и получаването на информация за постъпили 
такива, се осъществява посредством единна 
електронна платформа.
(2) Достъпът до платформата е свободен.
(3) Условията и редът за разработване и уп-
равление на електронната платформа по ал. 1 
се определят с акт на Министерския съвет.“
§ 19. В чл. 37 се създават ал. 4 и 5:
„(4) Когато с влязъл в сила подробен 
устройствен план се засягат горски терито-
рии – частна собственост, след отчуждаването 
им за държавна нужда за изграждане на ре-
публиканска пътна мрежа добивът и разпо-
реждането с дървесината на тези територии 
се осъществяват по реда на Закона за горите.
(5) Всички такси за промяна на предназна-
чението на засегнатите имоти по ал. 4 са за 
сметка на инвеститора на обекта, за изграж-
дането на който е възникнала държавната 
нужда.“
§ 20. В чл. 40 се правят следните изменения 
и допълнения:
1. Алинея 2 се изменя така:
„(2) Обезщетенията за отчуждените за 
нуждите на републиканските пътища недви-
жими имоти в границите на урбанизираните 
територии по чл. 37, ал. 1 се изплащат от 
Агенция „Пътна инфраструктура“.“
2. Създава се ал. 4:
„(4) Имоти – публична общинска собстве-
ност, могат да бъдат предоставяни безвъзмезд-
но по реда на чл. 43б от Закона за държавната 
собственост за изграждане на републикански 
пътища, въз основа на влязъл в сила подробен 
устройствен план.“
§ 21. Създават се чл. 55б и 55в:
„Чл. 55б. (1) Наказва се с глоба в размер 
500 лв. лице, което извършва одит по пътна 
безопасност, без да е вписано в регистъра по 
чл. 36з1, ал. 1.
(2) Одитор по пътна безопасност, вписан в 
регистъра по чл. 36з1, ал. 1, който не изпълни 
задължение по този закон или по наредбата 
по чл. 36б, ал. 9, се наказва с глоба в размер 
от 500 до 1000 лв.
(3) При повторно нарушение по ал. 1 или 
2 глобата е в размер от 2000 до 4000 лв.
Чл. 55в. (1) Длъжностно лице, което не 
изпълни задължението си по чл. 36б, ал. 7 за 
извършване на процедурите по чл. 36б, ал. 1 
т. 2 – 5, се наказва с глоба в размер 500 лв., 
ако деянието не съставлява престъпление.
(2) При повторно нарушение по ал. 1 гло-
бата е в размер 1000 лв.“
§ 22. В чл. 56 се правят следните допъл-
нения:
1. В ал. 2 се създава т. 1а:
„1а. длъжностните лица на Държавна 
агенция „Безопасност на движението по пъ-
тищата“ – при неизпълнение на задължения 
на одиторите по пътна безопасност по този 
закон и наредбата по чл. 36б, ал. 9;“.
2. В ал. 3 се създава т. 1а:
„1а. за неизпълнение на задължения на 
одиторите по пътна безопасност по този закон 
и наредбата по чл. 36б, ал. 9 – от председа-
теля на Държавна агенция „Безопасност на 
движението по пътищата“ или оправомощени 
от него длъжностни лица;“.
§ 23. В допълнителните разпоредби се 
правят следните изменения и допълнения:
1. В § 1:
а) точка 20 се изменя така:
„20. „Трансевропейска пътна мрежа“ са 
пътните мрежи, определени в Регламент (ЕС) 
№ 1315/2013 на Европейския парламент и на 
Съвета от 11 декември 2013 г. относно насоките 
на Съюза за развитието на трансевропейската 
транспортна мрежа и за отмяна на Решение 
№ 661/2010/ЕС.“;
б) точки 22, 23 и 24 се отменят;
в) точка 25 се изменя така:
„25. „Начална експлоатация“ е необхо-
димият технологичен срок до 6 месеца след 
въвеждането на пътя в експлоатация за оценка 
на проектните характеристики при експло-
атационни условия.“;
г) в т. 26 думата „голям“ се заменя с „оп-
ределен“;
д) точка 27 се изменя така:
„27. „Класифициране на ниво на безопас-
ност“ е оценяване на участъци от съществува-
щата пътна мрежа в категории в зависимост 
от обективно определената безопасност на 
проектните характеристики на пътя – вгра-
дената безопасност.“;
е) точка 28 се отменя;
ж) точка 29 се изменя така:
„29. „Пътна безопасност“ е съвкупност от 
проектни и експлоатационни характеристики 
на пътната инфраструктура, които осигуряват 
безопасност на всички участници в движе-
нието.“
2. Създава се § 1а:
„§ 1а. Този закон въвежда разпоредби на 
Директива (ЕС) 2019/1936 на Европейския 
парламент и на Съвета от 23 октомври